li jagħti spinta lill-kooperazzjoni fil-qasam tal-VAT bejn l-UE u n-Norveġja ġie iffirmat f'Sofija fis-6 ta' Frar 2018. Il-ftehim ser jipprovdi lill-istati membri tal-UE u lin-Norveġja b'qafas legali għall-kooperazzjoni amministrattiva fi: il-ġlieda kontra l-frodi tal-VAT; l-assistenza lil xulxin fl- irkupru ta' talbiet relatati mal-VAT Dan isegwi l-istess struttura li bħalissa qed tintuża għall-kooperazzjoni bejn l-istati membri u l-istess strumenti, bħal pjattaformi elettroniċi u l-formoli elettroniċi. L-iskemi ta' frodi spiss jisfruttaw dgħufijiet fil-mod kif jiġu kkontrollati l-katini ta' tranżazzjonijiet tal-VAT meta dawn jinkludu kontropartijiet li jinsabu f'pajjiżi terzi. In-Norveġja hija l-ewwel pajjiż li miegħu l-UE għandha ftehim f'dan il-qasam. Bħala membru taż-Żona Ekonomika Ewropea, hija għandha sistema tal-VAT simili għall-dik tal-UE. Hija għandha tradizzjoni tajba ta' kooperazzjoni fil-qasam tal-VAT mal-Istati Membri tal-UE. It-test ġie ffirmat: f'isem l-UE, minn Vladislav Goranov, ministru għall-finanzi tal-Bulgarija; f'isem in-Norveġja, minn Siv Jensen, ministru għall-finanzi tan-Norveġja. Il-ftehim ġie nnegozjat mill-Kummissjoni abbażi ta' mandat maqbul mill-Kunsill f'Diċembru 2014. Il-qafas legali għall-kooperazzjoni fil-qasam tal-VAT bejn l-istati membri hija stabbilita permezz ta': ir-regolament 904/2010 dwar il-kooperazzjoni amministrattiva u l-ġlieda kontra l-frodi fil-qasam tal-VAT; id-direttiva 2010/24/UE dwar l-assistenza reċiproka għall-irkupru ta' talbiet relatati ma' taxxi. Il-ftehim bejn l-UE u n-Norveġja dwar il-kooperazzjoni, il-ġlieda kontra frodi u l-irkupru ta' talbiet fil-qasam tal-VAT